Në bazë të nenit 34 dhe 43 të Vendimit të Komisionit të etikës për zyrtarët dhe nëpunësit lokal të Komunës së Tuzi (“Fleta zyrtare e MZ- dispozitat komunale” numër 48/20), Këshilli për zgjedhje dhe emërime I Kuvendit të Komunës së Tuzi shpallë ftesë publike për

**Propozimin e kryetarit dhe anëtarëve të Komisionit të etikës për zyrtarët dhe nëpunësit lokal të Komunës së Tuzit**

Të drejtë për propozimin e kandidatëve kanë: bashkësitë lokale, shoqëritë afariste, organet e administratës dhe shërbimet e Komunës së Tuzit, organet e administratës shtetërore, organizatat e sindikatave, institucionet publike, shoqatat, odat profesionale, organizatat joqeveritare dhe subjektet e tjera.

Për anëtarë të Komisionit të etikës mund të zgjedhet personi I cili është shtetas I Malit të Zi me vendbanim në Komunën e Tuzit I cili posedon vlera të larta etike dhe gëzon respekt në mjedisin e tij.

Nga një përfaqësues në Komisionin e etikës do të ketë:

* të punësuarit në organet e administratës ose shërbimet e Komunës së Tuzit,
* organizatat e sindikatave të organeve të administratës së Komunës së Tuzit,
* organizatat sindikale të të punësuarve në shërbimet publike,
* organizatat joqeveritare dhe
* qytetarëve.

Kandidatët për anëtarë të Komisionit të etikës duhet të kenë shkallën kualifikuese 7/1 të arsimit, përveç kandidatit nga radhët e qytetarëve.

Kandidati për anëtarë të Komisionit të etikës I cili zgjedhet nga radhët e të punësuarve në organet e administratës lokale ose shërbimit duhet të ketë fakultetin e drejtësisë.

Për anëtarë të Komisionit të etikës nuk mund të zgjedhet personi I cili është: këshilltarë, funksionarë lokal, person udhëheqës në administrata, drejtor I shërbimeve publike, anëtarë të komisionit disiplinor në administrate dhe shërbime publike, funksionarët e partive politike, (kryetarët, anëtarët e kryesisë, zëvendëset e tyre, anëtarët e këshillave ekzekutuese ose kryesore dhe funksionarët e tjerë partiak), persona kundër të cilëve është ngritur një aktakuzë ose që gjenden në evidencën e ndëshkimore, persona të cilët janë në lidhje martesore ose në lidhje gjaku pa marrë parasysh shkallën e afërsisë me personat e cekur më lartë të cilët nuk mund të jenë të zgjedhur për anëtarë të Komisionit të etikës.

Propozimi I kandidatit përmban arsyetimin me të dhënat të cilat tregojnë për vlerat e larta etike dhe reputacionin e kandidatit.

Krahas propozimit të kandidatit dorëzohet:

* vërtetimi se kandidati nuk gjendet në evidencën ndëshkimore dhe se kundër tij nuk udhëhiqet procedurë penale,
* pëlqimin në formë të shkruar nga ana e kandidatit me propozim,
* vërtetimin mbi vendbanimin

propozimet dorëzohen pranë Këshillit për zgjedhje dhe emërime të Kuvendit të Komunë së Tuzit në afat prej 30 ditësh nga dita e publikimit të ftesës publike.

Numër: 02-030/21-1150

Tuz,01.02. 2021

KUVENDI I KOMUNËS SË TUZI

KËSHILLI PËR ZGJEDHJE DHE EMËRIME